CELEX: 32017R2305
Language: da
Date: 2017-12-12 00:00:00
Title: Europa-Parlamentets og Rådets forordning (EU) 2017/2305 af 12. december 2017 om ændring af forordning (EU) nr. 1303/2013 for så vidt angår midler til økonomisk, social og territorial samhørighed og midler til målet om investeringer i vækst og beskæftigelse og til målet om europæisk territorialt samarbejde

15.12.2017   
            
            
               DA
            
            
               Den Europæiske Unions Tidende
            
            
               L 335/1
            
         EUROPA-PARLAMENTETS OG RÅDETS FORORDNING (EU) 2017/2305
   af 12. december 2017
   om ændring af forordning (EU) nr. 1303/2013 for så vidt angår midler til økonomisk, social og territorial samhørighed og midler til målet om investeringer i vækst og beskæftigelse og til målet om europæisk territorialt samarbejde
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 177,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   efter høring af Det Europæiske Økonomiske og Sociale Udvalg,
   efter høring af Regionsudvalget,
   efter den almindelige lovgivningsprocedure (1), og
   ud fra følgende betragtninger:
   
               (1)
            
            
               Europa-Parlamentets og Rådets forordning (EU) nr. 1303/2013 (2) fastsætter de fælles og generelle regler for de europæiske struktur- og investeringsfonde.
            
         
               (2)
            
            
               I overensstemmelse med artikel 7, stk. 1, i Rådets forordning (EU, Euratom) nr. 1311/2013 (3) og artikel 92, stk. 3, i forordning (EU) nr. 1303/2013, reviderede Kommissionen i 2016 alle medlemsstaternes samlede tildelinger under målet om investeringer i vækst og beskæftigelse i samhørighedspolitikken for årene 2017-2020.
            
         
               (3)
            
            
               I overensstemmelse med artikel 7, stk. 3, i forordning (EU, Euratom) nr. 1311/2013 og artikel 92, stk. 3, i forordning (EU) nr. 1303/2013 forelagde Kommissionen resultaterne af gennemgangen i en meddelelse til Rådet og Europa-Parlamentet den 30. juni 2016 om den tekniske justering af den finansielle ramme for 2017 på grundlag af udviklingen i bruttonationalindkomsten (BNI) og justering af rammebeløbene for samhørighedspolitikken. Kommissionen anførte i meddelelsen, at der på grundlag af de senest tilgængelige statistikker er en kumulativ afvigelse på mere end +/–5 % mellem de samlede og de reviderede bevillinger i Belgien, Tjekkiet, Danmark, Estland, Irland, Grækenland, Spanien, Kroatien, Italien, Cypern, Nederlandene, Slovenien, Slovakiet, Finland, Sverige og Det Forenede Kongerige. Desuden anførte Kommissionen, at Cypern på grundlag af tallene for 2012-2014 for sin BNI pr. indbygger ville blive fuldt ud berettiget til støtte fra Samhørighedsfonden fra den 1. januar 2017.
            
         
               (4)
            
            
               Som fastsat i artikel 7, stk. 4 og 5, i forordning (EU, Euratom) nr. 1311/2013 og artikel 92, stk. 3, i forordning (EU) nr. 1303/2013 skal disse medlemsstaters bevillinger justeres i overensstemmelse hermed, forudsat at den samlede nettoeffekt af justeringerne ikke overstiger 4 mia. EUR.
            
         
               (5)
            
            
               Da gennemgangen kunne have en indvirkning på den årlige fordeling til de samlede midler pr. medlemsstat under målet om investeringer i vækst og beskæftigelse og under målet om europæisk territorialt samarbejde samt på ungdomsbeskæftigelsesinitiativet (YEI), blev gennemgangen gennemført ved Kommissionens gennemførelsesafgørelse (EU) 2016/1941 (4).
            
         
               (6)
            
            
               Den samlede nettoeffekt af disse justeringer er at øge midlerne til økonomisk, social og territorial samhørighed med 4 mia. EUR. Denne stigning bør afspejles i artikel 91, stk. 1, i forordning (EU) nr. 1303/2013, som derfor bør justeres i overensstemmelse hermed.
            
         
               (7)
            
            
               Midlerne til målet om investeringer i vækst og beskæftigelse og deres fordeling blandt mindre udviklede regioner, overgangsregioner, mere udviklede regioner, medlemsstater, der modtager støtte fra Samhørighedsfonden, og regioner i den yderste periferi, jf. artikel 92, stk. 1, i forordning (EU) nr. 1303/2013, bør justeres i overensstemmelse hermed.
            
         
               (8)
            
            
               I overenssstemmelse med artikel 14, stk. 1, i forordning (EU, Euratom) nr. 1311/2013 skal de disponible margener under lofterne for forpligtelsesbevillingerne i den flerårige finansielle ramme (»FFR«) udgøre den samlede FFR-margen for forpligtelser, der stilles til rådighed ud over de i FFR'en fastsatte lofter for årene 2016-2020 til politiske mål vedrørende vækst og beskæftigelse, navnlig ungdomsbeskæftigelse. Begrænsningen af de disponible margener under FFR-lofterne for forpligtelsesbevillinger til årene 2014-2017 blev fjernet ved Rådets forordning (EU, Euratom) 2017/1123 (5), således at ungdomsbeskæftigelsesinitiativet forlænges til 2020, og den specifikke tildeling til ungdomsbeskæftigelsesinitiativet øges med et beløb på 1,2 mia. EUR i løbende priser for perioden 2017-2020. Den specifikke tildeling til ungdomsbeskæftigelsesinitiativet, der er fastsat i artikel 91, stk. 1, og artikel 92, stk. 5, i forordning (EU) nr. 1303/2013, bør derfor justeres i overensstemmelse hermed.
            
         
               (9)
            
            
               I overensstemmelse med artikel 94, stk. 2, i forordning (EU) nr. 1303/2013 accepterede Kommissionen et forslag fra Danmark om at overføre en del af landets bevillinger fra målet om europæisk territorialt samarbejde til målet om investeringer i vækst og beskæftigelse. Denne overførsel bør afspejles i en justering af de samlede midler til målet om europæisk territorialt samarbejde i medfør af artikel 92, stk. 9, i nævnte forordning.
            
         
               (10)
            
            
               I overensstemmelse med proceduren i artikel 19, stk. 1, i forordning (EU, Euratom) nr. 1311/2013 blev der ved Rådets forordning (EU, Euratom) 2015/623 (6) til efterfølgende år overført et beløb på 11 216 187 326 EUR i løbende priser af bevillingerne til strukturfondene og Samhørighedsfonden. Denne overførsel bør afspejles i bilag VI til forordning (EU) nr. 1303/2013, som fastlægger den samlede årlige fordeling af forpligtelsesbevillinger for årene 2014-2020. Desuden blev der til efterfølgende år overført et beløb på 9 446 050 652 EUR i løbende priser af bevillingerne til Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond, for hvilke der ikke kunne indgås forpligtelser i 2014 eller foretages fremførsel til 2015.
            
         
               (11)
            
            
               I betragtning af behovet for at sikre, at de yderligere bevillinger, der stilles til rådighed for regnskabåret 2017, er afsat finansielt, herunder ved ændringer af berørte programmer, bør der ske fravigelse af den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab.
            
         
               (12)
            
            
               Da det haster med at forlænge de programmer, der støtter ungdomsbeskæftigelsesinitiativet, bør denne forordning træde i kraft dagen efter offentliggørelsen i Den Europæiske Unions Tidende.
            
         
               (13)
            
            
               Forordning (EU) nr. 1303/2013 bør derfor ændres —
            
         VEDTAGET DENNE FORORDNING:
   Artikel 1
   I forordning (EU) nr. 1303/2013 foretages følgende ændringer:
   
               1)
            
            
               Artikel 91 stk. 1 affattes således:
               »1.   De midler til økonomisk, social og territorial samhørighed, der er til rådighed til budgetmæssige forpligtelser i perioden 2014-2020, er på 329 978 401 458 EUR i 2011-priser i overensstemmelse med den årlige fordeling, der fremgår af bilag VI, hvoraf 325 938 694 233 EUR udgør de samlede midler, der er afsat til EFRU, ESF og Samhørighedsfonden, og 4 039 707 225 EUR udgør en specifik tildeling til ungdomsbeskæftigelsesinitiativet. Med henblik på programmering og efterfølgende optagelse i Unionens almindelige budget indekseres midler til økonomisk, social og territorial samhørighed med 2 % om året.«
            
         
               2)
            
            
               I artikel 92 foretages følgende ændringer:
               
                           a)
                        
                        
                           Stk. 1 affattes således:
                           »1.   Midlerne til målet om investeringer i vækst og beskæftigelse udgør 96,09 % af de samlede midler (dvs. i alt 317 103 114 309 EUR) og fordeles således:
                           
                                       a)
                                    
                                    
                                       48,64 % (dvs. i alt 160 498 028 177 EUR) til mindre udviklede regioner
                                    
                                 
                                       b)
                                    
                                    
                                       10,19 % (dvs. i alt 33 621 675 154 EUR) til overgangsregioner
                                    
                                 
                                       c)
                                    
                                    
                                       15,43 % (dvs. i alt 50 914 723 304 EUR) til mere udviklede regioner
                                    
                                 
                                       d)
                                    
                                    
                                       20,01 % (dvs. i alt 66 029 882 135 EUR) til medlemsstater, der modtager støtte fra Samhørighedsfonden
                                    
                                 
                                       e)
                                    
                                    
                                       0,42 % (dvs. i alt 1 378 882 914 EUR) som supplerende støtte til regioner i den yderste periferi, der er fastlagt i artikel 349 i TEUF, og de NUTS 2-regioner, der opfylder kriterierne i artikel 2 i protokol nr. 6 til tiltrædelsesakten af 1994.«
                                    
                                 
                     
                           b)
                        
                        
                           Stk. 5 affattes således:
                           »5.   Midlerne til ungdomsbeskæftigelsesinitiativet udgør 4 039 707 225 EUR fra den særlige tildeling til ungdomsbeskæftigelsesinitiativet og mindst 4 039 707 225 EUR fra ESF's målrettede investeringer.«
                        
                     
                           c)
                        
                        
                           Stk. 9 affattes således:
                           »9.   Midlerne til målet om europæisk territorialt samarbejde udgør 2,69 % af de samlede midler, der er til rådighed til budgetmæssige forpligtelser fra fondene i perioden 2014-2020 (dvs. i alt 8 865 148 841 EUR).«
                        
                     
         
               3)
            
            
               Bilag VI erstattes af teksten i bilaget til denne forordning.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Strasbourg, den 12. december 2017.
      
         
            På Europa-Parlamentets vegne
         
         A. TAJANI
         
            Formand
         
      
      
         
            På Rådets vegne
         
         M. MAASIKAS
         
            Formand
         
      
   
   
      (1)  Europa-Parlamentets holdning af 30.11.2017 (endnu ikke offentliggjort i EUT) og Rådets afgørelse af 7.12.2017.
   
      (2)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
   
      (3)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
   
      (4)  Kommissionens gennemførelsesafgørelse (EU) 2016/1941 af 3. november 2016 om ændring af gennemførelsesafgørelse 2014/190/EU om fastsættelse af den årlige fordeling af de samlede midler pr. medlemsstat til Den Europæiske Fond for Regionaludvikling, Den Europæiske Socialfond og Samhørighedsfonden under målet om investeringer i vækst og beskæftigelse og målet om europæisk territorialt samarbejde, den årlige fordeling af midler fra den specifikke tildeling til ungdomsbeskæftigelsesinitiativet pr. medlemsstat, sammen med listen over støtteberettigede regioner, og de beløb, der skal overføres fra hver medlemsstats samhørighedsfondstildeling og strukturfondstildeling til Connecting Europe-faciliteten og til bistand til de socialt dårligst stillede for perioden 2014-2020 (EUT L 299 af 5.11.2016, s. 61).
   
      (5)  Rådets forordning (EU, Euratom) 2017/1123 af 20. juni 2017 om ændring af forordning (EU, Euratom) nr. 1311/2013 om fastlæggelse af den flerårige finansielle ramme for 2014-2020 (EUT L 163 af 24.6.2017, s. 1).
   
      (6)  Rådets forordning (EU, Euratom) 2015/623 af 21. april 2015 om ændring af Rådets forordning (EU, Euratom) nr. 1311/2013 om fastlæggelse af den flerårige finansielle ramme for 2014-2020 (EUT L 103 af 22.4.2015, s. 1).
   
      BILAG
      »
            BILAG VI
            ÅRLIG FORDELING AF FORPLIGTELSESBEVILLINGER FOR ÅRENE 2014-2020
            Tilpasset årlig profil (herunder supplerende tilskud til ungdomsbeskæftigelsesinitiativet)
            
                         
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        I alt
                     
                  
                        EUR 2011-priser
                     
                     
                        34 108 069 924 
                     
                     
                        55 725 174 682 
                     
                     
                        46 044 910 736 
                     
                     
                        48 027 317 164 
                     
                     
                        48 240 419 297 
                     
                     
                        48 712 359 314 
                     
                     
                        49 120 150 341 
                     
                     
                        329 978 401 458 
                     
                  «